ΓΡΑΠΤΗ ΕΡΩΤΗΣΗ E-0981/02

υποβολή: Stavros Xarchakos (PPE-DE) προς την Επιτροπή

(12 Απριλίου 2002)

Θέμα: Χωματερές στην Ελλάδα και καταστροφή αρχαιολογικών χώρων

Σύμφωνα με δημοσιεύματα ελληνικών εφημερίδων, ανεξέλεγκτη χωματερή λειτουργεί σε αρχαιολογικό χώρο της Παροικιάς στο νησί της Πάρου, στις Κυκλάδες. Ο σκουπιδότοπος αυτός λειτουργεί στη θέση Λάκκοι όπου βρίσκονται τα περίφημα αρχαία λατομεία ανοιχτής εξόρυξης παριανού μαρμάρου (αρχαϊκή εποχή, 6ος π.Χ. αιώνας), χώρος που έχει κηρυχθεί αρχαιολογικός. Αξίζει να σημειωθεί ότι το νησί της Πάρου είναι εξόχως τουριστικό, και η λειτουργία της εν λόγω χωματερής στον αρχαιολογικό χώρο αποτελεί προσβολή για την αισθητική αλλά και για την πανάρχαια ιστορία του. Σημειωτέον ότι το έργο ανάδειξης των στοών του λατομείου συμπεριλαμβάνεται στις προτάσεις που εξεπόνησε η ΚΑ' Εφορεία Προϊστορικών Κλασσικών Αρχαιοτήτων για ένταξη στο Γ' ΚΠΣ, αναγνωρίζοντας τη σπουδαιότητα των ευρημάτων της περιοχής.

Ποιά είναι η άποψη της Επιτροπής για τη λειτουργία χωματερής μέσα σε αρχαιολογικό χώρο· Ποιά είναι η ενημέρωση της Επιτροπής εκ μέρους των ελληνικών αρχών αναφορικά με το κλείσιμο των σκουπιδότοπων που μολύνουν το έδαφος, τον αέρα και ταπόγεια ύδατα σε πλείστες όσες περιοχές της Ελλάδας· Εχει προχωρήσει η χωροθέτηση των χώρωνγιειονομικής ταφής αποβλήτων (Χ.Υ.Τ.Α.) σε όλες τις περιοχές της Ελλάδας· Αν όχι, ποιός ευθύνεται για την ενδεχόμενη καθυστέρηση·

Απάντηση της κας Wallstrm εξ ονόματος της Επιτροπής

(23 Μαΐου 2002)

Η επεξεργασία των αποβλήτων διέπεται από την οδηγία 75/442/ΕΟΚ του Συμβουλίου της 15ης Ιουλίου 1975 περί των στερεών αποβλήτων(1) όπως τροποποιήθηκε από την οδηγία 91/156/ΕΟΚ του Συμβουλίου της 18ης Μαρτίου 1991(2).

Το άρθρο 4 της εν λόγω οδηγίας αναφέρει ότι η διάθεση των αποβλήτων πρέπει να γίνεται χωρίς να τίθεται σε κίνδυνο ηγεία του ανθρώπου και χωρίς να χρησιμοποιούνται διαδικασίες ή μέθοδοι που ενδέχεται να βλάψουν το περιβάλλον, ιδίως δε:

- χωρίς να δημιουργείται κίνδυνος για το νερό, τον αέρα ή το έδαφος, ούτε για την πανίδα και την χλωρίδα,

- χωρίς να προκαλούνται ενοχλήσεις από τον θόρυβο και τις οσμές,

- χωρίς να βλάπτονται οι τοποθεσίες και τα τοπία που παρουσιάζουν ιδιαίτερο ενδιαφέρον.

Επιπλέον, τα κράτη μέλη λαμβάνουν τα αναγκαία μέτρα για την απαγόρευση της εγκατάλειψης, της απόρριψης ή της ανεξέλεγκτης διάθεσης των αποβλήτων.

Παράλληλα, κάθε οργανισμός ή επιχείρηση, που ασκεί δραστηριότητες διάθεσης,ποχρεούται να λαμβάνει άδεια από την αρμόδια αρχή.

Η Επιτροπή έχει κινήσει διαδικασίες παράβασης μετά από καταγγελίες σχετικά με χώρουςγειονομικής ταφής οι οποίοι δεν πληρούν τους όρους που επιβάλλει η κοινοτική νομοθεσία. Επιπλέον, όσον αφορά τις παράνομες απορρίψεις στην Ελλάδα, η Επιτροπή θα λάβει όλα τα αναγκαία μέτρα ούτως ώστε εξασφαλίσει την εφαρμογή των διατάξεων της οδηγίας 75/442/ΕΟΚ όπως τροποποιήθηκε.

Η νέα οδηγία 1999/31/ΕΚ του Συμβουλίου της 26ης Απριλίου 1999 περίγειονομικής ταφής των αποβλήτων(3), η οποία τέθηκε σε ισχύ στις 16 Ιουλίου 2001, ορίζει τις ελάχιστες απαιτήσεις για τον σχεδιασμό, τη λειτουργία, το κλείσιμο και την μετέπειτα φροντίδα των χώρωνγειονομικής ταφής και θα συμβάλει στη βελτίωση της διαχείρισης των νέων χώρωνγειονομικής ταφής στην Κοινότητα. Η Επιτροπή έχει ήδη κινήσει διαδικασία παράβασης κατά της Ελλάδας για τη μη εκ μέρους της κοινοποίηση των μέτρων μεταφοράς στην εθνική νομοθεσία.

Η Επιτροπή καλεί το Αξιότιμο Μέλος του Ευρωπαϊκού Κοινοβουλίου ναποβάλει λεπτομερέστερα στοιχεία για τον συγκεκριμένο χώρογειονομικής ταφής στην Πάρο. Τα στοιχεία αυτά θα αναλυθούν ούτως ώστε να αξιολογηθεί κατά πόσον η Ελλάδα παρέβη τιςποχρεώσεις της που απορρέουν στην περίπτωση αυτή από την κοινοτική νομοθεσία για το περιβάλλον.

(1) ΕΕ L 194 της 25.7.1975.

(2) ΕΕ L 78 της 26.3.1991.

(3) ΕΕ L 182 της 16.7.1999.